EkBass/fiwiki-20250220-pages-articles huggingface dataset:
Luettelo antiikin Ateenan viroista

Tämä on luettelo antiikin Ateenan viroista. * Agoranomos (mon. agoranomoi) – torikaupan valvoja * Apodektes (apodektēs, mon. apodektai) – valtion rahastonhoitaja ja verotuksen valvoja, 10 miestä * Areiopagin jäsen (areopagitēs, mon. areopagitai) – ylempi neuvosmies, kaikki entisiä arkontteja * Arkontti (arkhōn) eli eponyymiarkontti (arkhōn epōnymos) – valtion muodollinen päämies * Bulen jäsen (būleutēs, mon. būleutai) – 500-miehisen neuvoston jäsen eli neuvosmies * Demarkhos – demoksen johtaja * Dikastes (dikastēs, mon. dikastai) – tuomari tai valamies eli heliasti * Efetes (efetēs, mon. efetai) – 51 miestä, muodostivat valamiehistön efetai- oikeusistuimissa * Ekklesian jäsen (ekklesiastēs, mon. ekklesiastai) – ei varsinainen virka, vaan nimitys kansankokoukseen osallistuneelle * Fylarkhos – fylen ratsuväkiosaston johtaja, 10 miestä * Fylobasileus – ”heimokuningas”, yksi kullekin neljällä vanhalle fylelle, klassisella kaudella lähinnä uskonnollinen virka * Grammateus – thesmothetain sihteeri * Gynaikonomos (mon. gynaikonomoi) – naisia valvonut virkamies * Heliasti (heliastēs, mon. heliastai) – heliaian tai muun heliastisen oikeusistuimen valamies, miestä * Hellenotamies (hellenotamiēs, mon. hellenotamiai) – Deloksen meriliiton rahastonhoitajat, 10–20 miestä * Hendeka eli ”yksitoista” – vankiloista ja teloituksista vastanneet virkamiehet, 11 miestä * Hipparkki (hipparkhos, mon. hipparkhoi) – ratsuväen komentaja * Kolakretes (kolakretēs, mon. kolakretai) – rahastonhoitaja, maksoivat mm. heliaian jäsenten palkat * Koregi (khoregos, mon. khoregoi) – kuoron rahoittaja ja harjoituttaja * Kuningasarkontti (arkhōn basileus) – klassisella kaudella lähinnä uskonnollinen virka * Metronomos (mon. metronomoi) – mittoja ja painoja valvonut virkamies * Nautodikes (nautodikēs, mon. nautodikai) – tuomarit kauppaa ja muukalaisia koskevissa asioissa * Nomofylaks (mon. nomofylakes) – lakien perustuslainmukaisuutta valvoneet virkamiehet * Nomothetes (nomothetēs, mon. nomothetai) – lakien uudistamista johtaneet virkamiehet * Peripolarkki (peripolarkhos, mon. peripolarkhoi) – vastuussa rajalinnoituksista ja kaupunkivaltion rajoilla partioinnista * Polemarkki (arkhōn polemarkhos) – sota-asioiden arkontti * Prytani (prytanis, mon. prytaneis) – bulen virkamies, kerrallaan 50 miestä * Skyyttiläiset jousimiehet (Skythai hippotoksotai) – poliisijoukkoina toimineita valtion orjia * Strategi (strategos, mon. strategoi) – sotapäällikkö, 10 miestä * Taksiarkki (taksiarkhos, mon. taksiarkhoi) – alemmat sotilaskomentajat strategien alaisuudessa, 10 miestä * Tamiai tes Athenes (mon., tamiai tēs Athēnēs) – Athenen rahastonhoitajat, 10 miestä * Tamias stratiotikon (tamias stratiōtikōn) – sotarahaston hoitaja * Tamias tu demu (tamias tū demū) – kansan eli ekklesian rahastonhoitaja * Tettarakonta eli ”neljäkymmentä” – Attikan maaseudulla kiertäneet tuomarit, 40 miestä * Thesmothetes (thesmothetēs, mon. thesmothetai) – alempi arkontti, kuusi miestä * Trierarkki (trierarkhēs, mon. trierarkhai) – kolmisoudun rahoittaja ja päällikkö == Lähteet == Luokka:Antiikin Ateenan politiikka Antiikin Ateenan viroista
Freatto

Freatto (, ), Freattos (, ) tai Freattys (, lat. Phreattys) oli antiikin aikainen heeros Freatokselle omistettu pyhäkkö Pireuksen Zean satamassa Kreikassa. Siellä kokoontui vanhaa alkuperää ollut murhaoikeudenkäyntejä käsitellyt oikeusistuin. Freatton tarkkaa sijaintia ei tunneta, mutta se sijaitsi rannikolla lähellä Zean sataman suuta. Kreikkalaisessa mytologiassa paikka yhdistettiin heerokseen nimeltä Freatos. Todellisuudessa sen nimen alkuperäksi on arvioitu sana frear (), 'kaivo'. Aristoteleen mukaan Freatton oikeusistuimessa tuomittiin murhan vuoksi aiemmin maanpakoon määrätyt, jotka olivat anoneet maanpaosta kotiin pääsyä sillä perusteella, että henkirikos olisi ollut jollakin tavalla oikeutettu; mutta jotka olivat tehneet uuden henki- tai väkivaltarikoksen. Tämän vuoksi oikeudenkäynti käytiin niin, että syytetty oli satamassa ankkuroituneessa laivassa, jotta häntä ei päästettäisi Attikan alueelle ennen asian ratkaisemista, kun taas tuomarit olivat maalla. Aristoteles antaa ymmärtää tällaisten tapausten olleen harvinaisia, eikä yhdestäkään oikeustapauksesta ole säilynyt tietoa.Aristoteles: Ateenan valtiomuoto 57.3–4, Politiikka 1300b28–32. == Lähteet == Luokka:Antiikin Ateenan oikeusistuimet Luokka:Antiikin Ateenan pyhäköt Luokka:Antiikin Pireus
August Lindberg

Johan August Lindberg (3. syyskuuta 1846 Hedemora – 18. marraskuuta 1916 Råsunda) oli ruotsalainen näyttelijä, teatterinjohtaja ja teatteriohjaaja. Hän niitti mainetta eritoten Hamlet-tulkinnoillaan. == Ura == August Lindbergin vanhemmat olivat Carl Fr. Lindberg ja Kristina Jansdotter. Hän opiskeli teatteritaiteita Kuninkaallisen draamateatterin oppilaskoulussa 1865–1866. Lindberg aloitti uransa kiertueteattereissa ja eteni Kuninkaalliseen Draamateatteriin, jossa hän debytoi keväällä 1871. Sittemmin hän näytteli lähes kaikissa Ruotsin merkittävissä teattereissa, kuten Svenska teaternissa. Lindberg näytteli myös Helsingin Uudessa Teatterissa eli Svenska Teaternissa, missä hänellä oli kolme työrupeamaa: vuosina 1872–1874, 1876–1877 ja 1893–1894. Lindberg teki ensimmäisen Hamlet-roolinsa Helsingissä 3. maaliskuuta 1874. Hänen uransa muita klassisia rooleja olivat muun muassa Kuningas Lear, Richard II, Daniel Hjort ja Figaro näytelmässä Figaron häät. Modernimpaa repertoaaria edustivat muun muassa Peer Gynt, rakentaja Solness ja John Gabriel Borkman. Lindbergin esiintymistapa oli omintakeinen ja hän saavutti paitsi yleisön, myös kriitikoiden suosion. == Muuta == Lindbergin puoliso oli näyttelijä Augusta Lindberg (1866–1943) (o.s. Blomstedt). Heidän poikansa Per Lindberg (1890–1944) työskenteli teatteriohjaajana ja heidän nuorempi tyttärensä Stina Bergman (1888–1976) työskenteli kirjailijana ja käsikirjoittajana. Perheen esikoistytär Greta Lindberg (1886–1978) oli aviossa ensin liikemies Tor Bonnierin ja sittemmin taidehistorioitsija Sixten Strömbomin kanssa. == Lähteet == === Viitteet === == Aiheesta muualla == Luokka:Ruotsalaiset näyttelijät Luokka:Ruotsalaiset teatterinjohtajat Luokka:Ruotsalaiset teatteriohjaajat Luokka:Vuonna 1846 syntyneet Luokka:Vuonna 1916 kuolleet
Nomofylakes

Nomofylakes (monikko, , ”lakien vartijat”; yksikössä ) olivat antiikin Kreikassa virkamiehiä, joiden tehtävänä oli valvoa ehdotettujen lakien perustuslainmukaisuutta sekä rangaista niitä, jotka toimivat perustuslain vastaisesti. Heidän tehtäviinsä kuului myös huolehtia lakien ja muiden säädösten säilyttämisestä arkistoissa. Näin voidaan sanoa, että nomofylaks- virkamiesten päätehtävänä oli ylläpitää valtion vakiintunutta järjestystä liian hätäisiä muutoksia vastaan. Virka tunnetaan ennen kaikkea Ateenasta.Ksenofon: Talouden taito 9, 14; Cicero: Laeista 3.2.0, 3.2.46. Ateenassa tehtävä oli alun perin kuulunut areiopagille. Kun Efialtes vei areiopagilta sen valtaoikeudet, tuli tarpeelliseksi perustaa uusi lakien suojelijoiden virka liian nopeaa ja valtiolle haitallista lainsäädäntöä vastaan. Nomofylaks-virkamiehiä oli seitsemän, ja heidät valittiin arpomalla vuoden mittaisiksi kausiksi. Virkamiehet istuivat bulen ja ekklesian kokouksissa puheenjohtajien rinnalla. Virka lakkautettiin Eukleideen arkonttikaudella vuonna 403/402 eaa., kun areiopagi sai osan vanhoista valtaoikeuksistaan takaisin, mutta se perustettiin uudelleen Demetrios Faleronlaisen aikana. Nomofylaksien merkitys oli ilmeisesti aina suhteellisen pieni, sillä käytännössä samaa tehtävää hoidettiin grafē paranomōn -syytteillä. Siksi viranhoitajat mainitaan antiikin lähteissä vain harvoin. Ateenan lisäksi virka tunnetaan muun muassa Abderasta, Khalkedonista, Korkyrasta, Mylasasta ja Spartasta. Joissakin kaupungeissa samanlainen virka tunnetaan hieman eri nimellä, kuten nomodeiktai () Andaniassa ja thesmofylakes () Eliissä. Spartassa nomofylakseja oli viisi, ja näiden ohella toimi lakien arkistoinnista vastannut grammatofylaks (), joka luettiin kuudenneksi. == Lähteet == Luokka:Antiikin Ateenan politiikka Luokka:Kreikankieliset sanat ja sanonnat
Abia

Abia voi viitata seuraaviin: * Abia, kreikkalaisen mytologian hahmo * Abia, antiikin aikainen kaupunki Messeniassa Kreikassa ** Avía, nykyinen kylä ja Dytikí Mánin kunnan kunnallisyksikkö Messenian alueyksikössä Peloponnesoksen alueella Kreikassa * Abia, Nigerian osavaltio
FieldTurf

thumb|FieldTurf-kenttä James Madison Universityn Bridgeforth Stadiumilla toukokuussa 2007. FieldTurf on brändi, joka tuottaa synteettisiä ruohopelikenttiä. Sen asennuksesta ja valmistuksesta vastaa FieldTurf Tarkett, joka on ranskalaisen Tarkett Inc. -yrityksen tytäryhtiö. FieldTurf Tarketin päämaja sijaitsee Montrealissa, Kanadassa, ja pelikenttien valmistus tapahtuu Calhounissa, Yhdysvalloissa. Niitä käytetään pääosin amerikkalaisessa jalkapallossa ja perinteisessä jalkapallossa. Tuote yleistyi 90-luvun lopulla ja muutti merkittävästi ruohokenttien teollisuutta asettaen perinteisen ruohon synteettisen ruohon kanssa vastakkainasetteluun. == Käyttö == ==== Amerikkalainen jalkapallo ==== Ensimmäinen FieldTurf kenttä otettiin käyttöön Dick Blevins Stadiumilla Amarilossa vuonna 1998. Sen jälkeen kentät yleistyivät sen helpon ylläpidon ja halvemman hinnan vuoksi yliopistosarjoihin ja muualle ammattilaissarjoihin. NFL-liigaan ensimmäinen FieldTurf kenttä asennettiin Seattle Seahawksin kotikentälle CenturyLink Fieldiin vuonna 2002. ==== Jalkapallo ==== Jalkapallossa Middlesborough FC näytti suuntaa ensimmäisenä FieldTurf kentän käytössä, sillä joukkue valitsi sen heidän harjoituskentäkseen tammikuussa 1997. Siihen aikaan mikään kentistä ei vielä täyttänyt FIFA:n säännöksiä joten niissä ei saanut pelata vielä virallisia FIFA:n tai UEFA:n järjestämiä otteluita. Viralliset ottelut vaativat vähintään yhden tähden statuksen. Bostonin yliopiston kenttä sai ensimmäisenä FIFA:n yhden tähden statuksen vuonna 2001. Myöhemmin Dundalk FC sai ensimmäisenä kahden tähden statuksen omalle areenalle Oriel Parkille joka mahdollisti UEFA:n ja FIFA:n alaiset finaaliottelut. Nykyään rakennettuja yhden tähden statuksen kenttiä on 29- ja kahden tähden statuksen kenttiä 31 kappaletta. Vuoden 2007 alle 20-vuotiaiden maailmanmestaruuskilpailuissa Kanadassa puolet otteluista pelattiin FieldTurf alustalla. == Kritiikki == Amerikkalaisessa jalkapallossa tehdyt tutkimukset ovat esittäneet, että Fieldturf alustoilla tapahtuneet loukkaantumiset ovat yleisempiä kuin normaalilla ruoholla. Erään tutkimuksen mukaan polven revähtämisen todennäköisyys on 22% suurempi FieldTurf aluistoilla ja eturistisiteen 67% suurempi. NFL-sarjan pelaajien yleinen mielipide on myös kenttiä vastaan, sillä 82% vastasi kyselyssä loukkaantumisten olevan todennäköisempiä FieldTurfilla. Myös yhdysvaltojen MLS-sarjassa FieldTurf kentät ovat aiheuttaneet suurta keskustelua ja hyvin tunnetut jalkapalloilijat Thierry Henry ja David Beckham ilmaisivat mielipiteensä vahvasti FieldTurf kenttiä vastaan liputtaen samalla perinteisten ruohokenttien puolesta. == Lähteet == Luokka:Urheilukentät Luokka:Kanadalaiset yritykset
Deosain kansallispuisto

Deosain kansallispuisto on luonnonsuojelualue Pakistanissa Gilgit-Baltistanin hallintoalueella. Se sijaitsee Himalajan alueen reunalla. Suojelualueen pinta- ala on 3000 neliökilometriä. Se on ollut kansallispuistona vuodesta 1993. == Lähteet == == Aiheesta muualla == Luokka:Pakistanin kansallispuistot Luokka:Gilgit-Baltistan
Catshill

Catshill on noin asukkaan kylä Worcestershiren kreivikunnassa läntisessä Keski-Englannissa. Perimätiedon mukaan kylä on saanut nimensä (’kissamäki’) seudulla eläneistä villikissoista. Catshill tuli tunnetuksi kotiteollisuutena harjoitetusta naulojen valmistuksesta. Vuonna 1750 Bromsgroven naulateollisuus työllisti tuhat naulaseppää ja Catshill toimi tuotannon keskuksena. Kylässä oli paljon pieniä taloja, joissa sepät perheineen takoivat nauloja tehden pitkää päivää pienellä palkalla. Naulantuotanto oli huipussaan vuonna 1861, jolloin Bromsgroven alueella työskenteli seppää. Tämän jälkeen tuotanto alkoi vähitellen hiipua, kunnes toisen maailmansodan päättymisen aikoihin kylässä oli enää muutama seppä. == Lähteet == Luokka:Asutut paikat Worcestershiressä Luokka:Englannin kylät
Keiju (täsmennyssivu)

Keiju voi tarkoittaa esimerkiksi seuraavia asioita: * keiju eli keijukainen, pieni satuolento * keiju, Artemis Fowl -kirjasarjan olentotyyppi * Keiju, suomalainen levite * Keiju, suomalainen etunimi ====Katso myös:==== * keijut (Oceanitidae), lintuheimo * keijut (Oceanodroma), aikaisemman luokittelun mukainen lintusuku, luetaan nykyisin ulappakeijujen sukuun (Hydrobates)
Yhden tähden mies

Yhden tähden mies on Reijo Mäen vuonna 2009 ilmestynyt kirjoituskokoelma. Se sisältää lähinnä Seura-lehdessä julkaistuja kolumneja. Lisäksi on yksi Parnassossa vuonna 2001 julkaistu haastattelu. Mäki kertoo kirjailijuudestaan, esittää uskontokritiikkiä, irvii fundamentalisteja ja pilkkaa hyväuskoisuutta, poliittista korrektiutta sekä edistyksellisten ryhmien, erityisesti feministien kaksoistandardeja ja laumasieluisuutta. == Vastaanotto == Savon Sanomien Petri Kaikosuon mielestä kokoelma jäi valjuksi. Mäki pyrkii esiintymään maalta muuttaneen mykän sukupolvensa tuntojen tulkkina: rehtinä kansanmiehenä, junttina joka oppi puhumaan. Keskipohjanmaan Maija-Liisa Mattilan mukaan Mäki ei tarjoa mitään uutta, hän toistaa, huitoo lekalla ja antaa paremminkin kuvan asiantuntemattomuudesta kuin rohkeudesta ja oman tien kulkemisesta. == Lähteet == Luokka:Vuoden 2009 kirjat Luokka:Reijo Mäen kirjoittamat kirjat
Eva-Lisa Viljanen

Eva-Lisa Viljanen (1911–1981) oli suomalainen ohjaaja ja elokuvaaja, joka teki joitakin lyhyitä dokumenttielokuvia. Eva-Lisa Viljasta pidetään Suomen ensimmäisenä naispuolisena elokuvantekijänä. Hänen ensimmäinen elokuvansa oli Kalastusta Jäämerellä (1932). Hän ohjasi tai kuvasi vuosien 1932–1940 aikana kaikkiaan kuusi elokuvaa. Elokuvat olivat pääosin eräänlaisia matkadokumentteja. Hänestä kirjoitettiin jo aikanaan elokuva-ajan julkaisuissa. Viljasen kuvaama Karoliinien jäljillä (1940) oli Suomi-Filmin tuottama lyhytdokumentti. Siinä selostajana toimi Veikko Itkonen. Viljasella oli myös rooli Valentin Vaalan elokuvassa Neiti Tuittupää. Eva-Lisa Viljanen oli vuorineuvos Matti Viljasen tytär. Vuonna 1937 hän meni naimisiin Suomi- Filmin teatteripäällikön Erik Lönnbergin kanssa. == Lähteet == == Aiheesta muualla == * Eva-Lisa Viljanen : Brasilia - mahdollisuuksien maa, Helsingin Sanomat, 27.05.1934, nro 139, s. 31, Kansalliskirjaston digitaaliset aineistot Luokka:Suomalaiset elokuvaajat Luokka:Suomalaiset dokumenttiohjaajat Luokka:Vuonna 1911 syntyneet Luokka:Vuonna 1981 kuolleet
Nikki (Benin)

Nikki on Beninin Borgoun departementissa sijaitseva piirikunta, kaupunki ja kaupunginosa. Piirikunnan pinta-ala on 3 171 neliökilometriä. Piirikunnassa oli vuonna 2013 151 232 asukasta, ja samannimisessä arrondissementissa 66 109 asukasta. Kaupunki oli vuonna 1894 kohteena Ranskan ja Englannin välisessä tapahtumassa "kilpajuoksu Nikkiin", jonka jälkeen Ranska ja Englanti jakoivat Nigerian.Politics and Society in Nigeria’s Middle Belt. Africa World Press, Inc. Nikkiä pidetään Bariba-kansan pääkaupunkina. == Lähteet == Luokka:Beninin kaupungit
Overkill (täsmennyssivu)

Overkill voi tarkoittaa jotain seuraavista: * Overkill, yhdysvaltalainen yhtye * Overkill, Motörhead-yhtyeen albumi * "Overkill", Motörhead-yhtyeen kappale * Overkill Software, ruotsalainen videopeliyritys * Overkill, vuoden 1992 videopeli
Sefanias

Sefanias (myös muodoissa Sefanja, Zefanja, Zefanias ja Zephanias) on miehen etunimi. Nimi on heprealaista alkuperää omaavasta Zephaniah -nimestä, joka tarkoittaa "Jumala/Jahve on piilotettu". Nimi on johdettu Raamatun 36. kirjan, Vanhaan testamenttiin kuuluvan Sefanjan kirjan kirjoittajasta, Sefanjasta. Nimi on ennen sijainnut almanakassa päivämäärällä 3. joulukuuta. Suomessa nimi Sefanias on vuoden 2019 loppuun menneessä annettu alle 200 miehelle, suosituimmillaan nimi on ollut ennen vuotta 1919. Ensimmäisenä nimenä Sefanias on Suomessa hyvin harvinainen, vähemmän harvinaisempi se on keskimmäisenä nimenä. Maaliskuussa 2016 nimeä käytti Suomessa kaikkiaan 42 miestä. ==Henkilöt== ===Etunimenä=== * Zefanias Suutarla, talonpoika ja valtiopäiväedustaja ===Keskimmäisenä nimenä=== * Rudolf Koivu, taidemaalari * Severi Savonen, tuberkuloosilääkäri ja lääkintöneuvos ==Lähteet== Luokka:Etunimet
Independence War

Independence War (lyhyesti I-War) on Particle Systemsin kehittämä ja Infogrames Entertainmentin julkaisema avaruussimulaatiopeli. Peli on julkaistu vuonna Windowsille. Peli tunnetaan myös nimillä Independence War: The Starship Simulator, I-War: Enter Infinity ja I-War: Rebellion im Universum. Pelille on julkaistu seuraaja Independence War 2: Edge Of Chaos. == Vastaanotto == Peli on saanut GameSpotin arvostelussa arvosanaksi 9.1/10. == Lähteet == == Aiheesta muualla == * Luokka:Vuoden 1997 videopelit Luokka:Windows-pelit
Chronoform

Chronoform on vuonna 2013 perustettu suomalainen metalliyhtye. Chronoform soittaa modernia metallia, jossa on vaikutteita useista eri alatyyleistä. == Historia == Kauhajoelta kotoisin olevan Chronoformin perustivat rumpali Vänni Panula ja kitaristi Aapo Hakamaa vuonna 2013. Jäsenistössä on sen jälkeen tapahtunut kaksi muutosta: alkuperäisen solistin Aki Haikosen korvasi Niko- Petteri Westerholm syksyllä 2017, ja syksyllä 2019 Lassi Mäntymäki liittyi yhtyeeseen kitaristiksi Eero Mäkirannan tilalle. Yhtye julkaisi debyyttialbumin From the Void keväällä 2019 Inverse Recordsin kautta. Toinen albumi Myoni on julkaistu vuonna 2020. Vuonna 2022 yhtye julkaisi singlen "Into The Abyss". == Jäsenet == * Vänni Panula – rummut * Juha-Matti Järvenpää – basso * Aapo Hakamaa – kitara * Lassi Mäntymäki – kitara *Niko-Petteri Westerholm – laulu === Entiset jäsenet === * Aki Haikonen – laulu (2013–2017) * Eero Mäkiranta – kitara (2013–2019) == Diskografia == === Albumit === * From the Void (29.5.2019) * Myoni (25.9.2020) === Singlet === * ”Veil” (28.12.2018) * ”From the Void” (12.2.2019) * ”Conquer” (26.3.2019) *"The Paradox" (20.12.2019) *"Obsession" (18.3.2020) *"Shades of Blue" (2020) *"Delusive Solace" (2020) *"Into the Abyss" (2022) *"The Last Ray of Sunshine" (2023) === EP:t === * Sky High EP (2015) == Lähteet == * http://famouslastwordsrecords.com/interviews/bring-the-noise/ === Viitteet === == Aiheesta muualla == * Chronoform Facebook-sivut * Chronoform Instagram-tili * Chronoform Spotify-tili Luokka:Suomalaiset metalliyhtyeet
DVI (tiedostomuoto)

DVI (akronyymi sanoista ) on TeX-ohjelmiston tuottama tiedostomuoto. Tiedosto sisältää tulostamiseen ja esikatseluun tarvittavat tiedot lukuun ottamatta kirjasintyyppejä. Tiedosto voidaan tarvittaessa muuttaa toisiin muotoihin kuten PostScript. == Ohjelmistotuki == Tulostamisen lisäksi katselu onnistuu useilla ohjelmilla kuten: * Evince * Okular == Lähteet == Luokka:Tiedostomuodot
Stour

Stour voi tarkoittaa: == Jokia == * Stourjokea Dorsetissa, Englannissa; * Stourjokea Kentissä, Englannissa; * Stourjokea Suffolkissa ja Essexissä, Englannissa; * Stourjokea Warwickshiressä, Englannissa; * Stourjokea Worcestershiressä, Englannissa; * Stourjokea Uudessa-Seelannissa. == Laivoja == * HMS Stour -torpedovenehävittäjää, joka palveli Ison-Britannian merivoimissa.
Paradiplospinus

Paradisplospinus on käärmemakrillien (Gempylidae) heimoon kuuluva kalasuku. Anatoli Andrijashev kuvasi suvun tieteelle vuonna 1960. == Lajit == Sukuun kuuluu FishBasen mukaan seuraavat kaksi lajia: * Paradiplospinus antarcticus (Andriashev, 1960) * Paradiplospinus gracilis (A. B. Brauer, 1906) == Lähteet == Luokka:Käärmemakrillit
For Lack of a Better Name

For Lack of a Better Name on deadmau5:n neljäs studioalbumi, joka julkaistiin 22. syyskuuta 2009. Albumi sisältää yhteystyökappaleita MC Flipsiden ("Hi Friend!") ja Rob Swiren ("Ghosts 'n' Stuff") kanssa. Albumi on artistin ensimmäinen kansainvälisesti Virgin Recordsin kautta julkaistu levy. Kanadassa albumi myi kultaahttps://musiccanada.com/gold- platinum/?_gp_search=For+Lack+of+a+Better+Name%20Deadmau5 ja Isossa- Britanniassa hopeaa.https://www.bpi.co.uk/award/8755-2382-2 ==Kappaleet== == Lähteet == Luokka:Vuoden 2009 albumit Luokka:Deadmau5:n albumit
Valkokurkkusiepot

Valkokurkkusiepot (Vauriella) on sieppojen (Muscicapidae) heimoon kuuluva lintusuku. Hans Edmund Wolters kuvasi suvun tieteelle vuonna 1980. == Lajit == Valkokurkkusieppoihin kuuluu seuraavat 4 lajia: * Borneonviidakkosieppo (Vauriella gularis) * Valkokurkkusieppo (Vauriella albigularis) * Luzoninviidakkosieppo (Vauriella insignis) * Mindanaonviidakkosieppo (Vauriella goodfellowi) Suomenkielisten nimien lähde: == Lähteet == Luokka:Siepot
Sinipyrstöt

Sinipyrstöt (Tarsiger) on sieppojen (Muscicapidae) heimoon kuuluva lintusuku. Brian Houghton Hodgson kuvasi suvun tieteelle vuonna 1845. == Lajit == Sukuun kuuluu seuraavat 6 lajia: * Intianpunarinta (Tarsiger indicus) * Pikkupunarinta (Tarsiger hyperythrus) * Taiwaninpunarinta (Tarsiger johnstoniae) * Sinipyrstö (Tarsiger cyanurus) * Himalajansinipyrstö (Tarsiger rufilatus) * Kultasinipyrstö (Tarsiger chrysaeus) Suomenkielisten nimien lähde: == Lähteet == Luokka:Siepot
Stour (joki Worcestershiressä)

Stour on noin 40 kilometriä pitkä joki Keski-Englannissa. Sen alkulähde on Clent Hillsin rinteillä, josta se virtaa ensin pohjoiseen aukean maaseudun halki ja sitten länteen Halesowenin ja Stourbridgen kaupunkeihin Länsi- Midlandsin metropolikreivikunnassa. Sen jälkeen se kääntyy etelään maaseudulle ja ohittaa Kinverin, Cookleyn ja Wolverleyn kylät ja Kidderminsterin kaupungin ja yhtyy lopulta Severnjokeen Stourport-on-Severnin kaupungissa. Alajuoksullaan Stour virtaa lähellä Staffordshiren–Worcestershiren kanavaa. Stourjoen vesi oli aikaisemmin pahoin saastunutta, sillä Black Countryn teollisuuslaitokset laskivat siihen jätevetensä 200 vuoden ajan. Ympäristötietoisuuden lisäännyttyä Stourin veden laatu on parantunut niin paljon, että joessa elää jälleen taimenia. == Lähteet == Luokka:Worcestershiren joet Luokka:Staffordshiren joet Luokka:Länsi-Midlandsin metropolikreivikunnan joet
Djibril Diop Mambety

Djibril Diop Mambéty (23. tammikuuta 1945 Colobane, Dakar, Senegal – 23. heinäkuuta 1998) oli senegalilainen elokuvaohjaaja, käsikirjoittaja, näyttelijä, säveltäjä ja runoilija. Vaikka hän ohjasi vain kaksi pitkää ja viisi lyhyttä elokuvaa, ne herättivät kansainvälistä huomiota omaperäisellä, kokeellisella elokuvallisella tekniikallaan ja epätavanomaisella, epälineaarisesti etenevällä tyylillään. Hän oli sukupolvensa keskeisimpiä afrikkalaisen elokuvan tekijöitä, vaikkei ollutkaan yhtä tunnettu kuin maanmiehensä Ousmane Sembène. Taustaltaan Mambety oli wolofi. ==Filmografia== ===Lyhytelokuvat=== * Contras’ City' (A city of contrasts), 1968 * Badou Boy, 1970 * Parlons Grand-mére (Let’s talk, Grandmother), 1989 * Le Franc, 1994 * La petite Vendeuse de soleil (The little girl who sold the sun), 1999 ===Pitkät elokuvat=== * Touki-Bouki (The hyena’s journey), 1973 * Hyènes (Hyenas), 1992 ==Lähteet== ==Aiheesta muualla== * *The Hyena's Last Laugh. A conversation with Djibril Diop Mambety by N. Frank Ukadike, from TRANSITION 78 (newsreel.org) *Djibril Diop Mambéty: Réalisateur, Scénariste, Producteur délégué, Interprète (bifi.fr) Luokka:Senegalilaiset elokuvaohjaajat Luokka:Vuonna 1945 syntyneet Luokka:Vuonna 1998 kuolleet
Suomenlinnan lelumuseo

Suomenlinnan lelumuseo oli yksityinen kokoelma antiikkileluja aina 1800-luvun alkupuoliskolta Neuvostoliiton romahdukseen saakka. Lelumuseossa vieraili yli 30 000 kävijää vuosittain. Lelumuseo toimi Vasiljevin huvilan pohjakerroksessa. Huvilan rakennutti vuonna 1911 kapteeni Vasiljev. Rakennus on yksityisessä omistuksessa, ja se on osittain suojeltu. Museon perusti vuonna 1985 keramiikkataiteilija ja antiikkikauppias Piippa Tandefelt (ent. Sirkka-Liisa Kuha, 1939–2024). Perustajansa kuoleman jälkeen museo lopetti toimintansa. Sen yksityistä lelukokoelmaa oli kerätty yli 50 vuotta ja se ei saanut toimintaansa julkista tukea. Vuonna 2003 museossa tehtiin sukupolvenvaihdos. Kokoelmasta ja keräilystä alkoi tuolloin huolehtia Piipan tytär Petra Tandefelt. Museon yhteydessä toimi myös pieni museokahvila ja kauppa. Museokauppa oli erikoistunut vanhojen eurooppalaisten valmistajien tuotteisiin. Tarjolla oli muun muassa teddykarhuja, suupuhalletuja lasikoristeita ja paperimassatuotteita. Suomenlinnan Lelumuseo oli Museoliiton jäsen. == Lähteet == == Aiheesta muualla == * Lelumuseon kotisivut * === Artikkeleita museosta === * * * * Luokka:Lelumuseot Luokka:Suomenlinna Luokka:Suomen museot
Näkövammaismuseo

Näkövammaisten liiton ylläpitämä Näkövammaismuseo on vammais­historiallinen erikoismuseo. Museo sijaitsee vuonna 2003 valmistuneessa arkkitehti, professori Rainer Mahlamäen piirtämässä Näkövammaisten palvelu- ja toimintakeskus Iiriksessä Helsingin Itäkeskuksessa. == Museon kokoelmat == Museo huolehtii näkövammaisyhteisöä koskevan historian ja kulttuuriperinnön tallettamisesta, tutkimisesta ja näytteillä pitämisestä. Museon kokoelmissa on esineitä, valokuvia, asiakirjoja, ääni- ja puhetallenteita sekä jäsenlehtiä ja kirjoja. Kokoelmat valottavat monipuolisesti näkövammaisten opetuksen, perinteisten ammattien, tiedonsaannin sekä arjen apuvälineiden ja järjestölähtöisen näkövammaistyön historiaa 1800-luvun puolivälistä nykypäivään. == Näyttelytoiminta == Vuonna 2019 uusitussa vitriinittömässä perusnäyttelyssä "Näkövammaistyön vuosisadat" on esillä mm. kohokarttoja, pistekirjoja, pistekirjoituskoneita ja -tauluja, pienoismalleja sekä perinteisiä harja- ja korityövälineitä. Kävijät voivat myös kokeilla pistekirjoitusta vanhoilla kirjoitusvälineillä ja työmenetelmillä sekä testata simulaatiolaseja. Simulaatiolasien tarkoituksena on tuoda esille näkövammaisuuden erilaisia haitta-asteita. == Lähteet == == Aiheesta muualla == *Näkövammaismuseon sivut *Näkövammaismuseon historiaklubi Luokka:Suomen paikallismuseot Luokka:Helsingin museot Luokka:Itäkeskus Luokka:Rainer Mahlamäen suunnittelemat rakennukset
Green, Green Grass of Home

”Green, Green Grass of Home” on yhdysvaltalaisen lauluntekijä Curly Putmanin kirjoittama country-kappale, jonka levytti ensimmäisen kerran Johnny Darrell vuonna 1965. Levy-yhtiö United Artists Records julkaisi kappaleen vuoden 1965 heinäkuussa singlenä Darrellin esikoisalbumilta As Long as the Winds Blow, ja sen tuotti Kelso Herston. Singlen B-puolena oli Harlan Howardin tekemä kappale ”The Deepening Snow”. Darrellin levyttämänä ”Green, Green Grass of Home” ei saavuttanut listasijoituksia, mutta vuonna 1965 laulaja Porter Wagonerin versioimana se nousi Billboardin kantrilistan sijalle neljä ja muodostui klassikoksi, jonka moni artisti ja yhtye on myöhemmin levyttänyt. Vuonna 1965 ”Green, Green Grass of Homen” levyttivät muun muassa Bobby Bare ja Jerry Lee Lewis, joka julkaisi kappaleen albumillaan Country Songs for City Folks. Erään tunnetuimmista versioista tehnyt laulaja Tom Jones levytti kappaleen vuoden 1967 albumilleen Green, Green Grass of Home kuultuaan Lewisin version. Jonesin versio nousi ykköseksi muun muassa Britannian ja Irlannin singlelistalla, Norjan VG-listalla sekä Belgian Ultratop-listalla. Yhdysvalloissa sen korkein sijoitus oli Billboard Hot 100 -listan sija 11. Vuoden 2017 syyskuuhun mennessä brittiläisen Official Charts Companyn julkaiseman tilaston mukaan Jonesin single ”Green, Green Grass of Homesta” oli myynyt pelkästään Britanniassa yhteensä 1,273,859 kappaletta, mikä tekee siitä hänen uransa kaupallisesti menestyneimmän singlen. Jonesin ”Green, Green Grass of Home” oli myös ensimmäinen Decca Recordsin julkaisema single, joka ylitti Britanniassa miljoonan myydyn kappaleen rajan. Kappaleen kirjoittanut Curly Putman löysi inspiraation ”Green, Green Grass of Homen” sanoitukseen vuoden 1950 elokuvasta Asfalttiviidakko. Sanoitus on kertomus kuolemaantuomitusta miehestä, joka näkemässään unessa palaa lapsuudenmaisemiinsa ja kotitalonsa pihamaan vihreän ruohon helmaan rakkaiden läheistensä luo. Laulaja Tom Jones pohdiskeli kappaleen sanoituksen sisältöä brittiläisen sanomalehti The Mail on Sundayn haastattelussa seuraavasti: Muita ”Green, Green Grass of Homen” levyttäneitä artisteja ovat olleet esimerkiksi Johnny Cash, Elvis Presley ja Kenny Rogers. Jussi Raittinen ja Lasse Mårtenson (salanimellä Leonid Vaajakorpi) kirjoittivat kappaleesta suomenkielisen käännösversion ”On ihmeen hyvä tulla kotiin”, jonka levytti ensimmäisen kerran Mårtenson vuonna 1967. Suomalaisen käännösversion ovat Mårtensonin ohella levyttäneet muun muassa Erkki Liikanen, Jukka Raitanen ja Reijo Taipale. == Lähteet == Luokka:Vuoden 1965 kappaleet Luokka:Iskelmäkappaleet Luokka:Jerry Lee Lewisin kappaleet Luokka:Johnny Cashin kappaleet Luokka:Elvis Presleyn kappaleet
Salvation (televisiosarja)

Salvation on yhdysvaltalainen scifi-trillerisarja. Sen esittäminen alkoi Yhdysvalloissa 12. heinäkuuta 2017 CBS-kanavalla. Suomessa sarjan esittämisen aloitti Sub 7. tammikuuta 2018. Lokakuussa 2018 CBS tilasi 13-jakson mittaisen toisen tuotantokauden sarjalle. CBS kertoi marraskuussa 2018 sarjan jäävän kahden kauden mittaiseksi. == Näyttelijät == == Tuotanto == Sarjan ensimmäinen kausi kuvattiin Toronton kaupungissa Kanadassa. Toisen tuotantokauden kuvauspaikaksi vaihtui Vancouver. == Lähteet == == Aiheesta muualla == * Salvation CBS.comissa * Luokka:2010-luvun yhdysvaltalaiset scifi-sarjat Luokka:CBS:n televisio-ohjelmat
Aurora (jumalatar)

Aurora tai Auróra on roomalaisessa mytologiassa aamuruskon jumalatar. Hänen esikuvansa on kreikkalaisten jumalatar Eos.Jordan 1992, s. 38Lurker 1987, s. 25 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Antiikin Rooman jumalattaret
Luna (jumalatar)

Luna (latinaksi Kuu) on roomalaisessa mytologiassa Kuun jumalatar. Hänen esikuvansa on kreikkalaisten jumalatar Selene, toinen esikuva on Hekate. Lunalla oli päätemppeli Rooman Aventinus-kukkulalla. Auringon jumala Solin tavoin hän oli hevosajojen ajajien suojelija.Jordan 1992, s. 173Lurker 1987, s. 114 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Antiikin Rooman jumalattaret Luokka:Kuun jumalattaret
Lehtihäntägekko

Lehtihäntägekko (Uroplatus phantasticus) on gekkoihin kuuluva liskolaji, jota esiintyy ainoastaan Madagaskarilla. Lehtihäntägekko yltää luonnonsuojelujärjestö WWF:n mukaan maailman kymmenen eniten halutun eläinlajin listalle. Tämän matelijan kysyntä eläintenomistajien keskuudessa samoin kuin laiton salakauppa on kasvanut voimakkaasti 2010-luvun alussa. Laji on yhtä uhanalainen kuin valkohai. IUCN tosin luokittelee lajin elinvoimaiseksi. Suurilla lehtihäntägekoilla on suussa enemmän hampaita kuin millään toisella matelijalla. == Lähteet == Luokka:Gekkomaiset
Pyhän Marian kirkko (Badley)

Pyhän Marian kirkko on käytöstä poistettu kirkkorakennus Badleyn kylässä Suffolkissa Englannissa. Se on Grade I -suojelukohde, jota huoltaa Churches Conservation Trust. Kirkko on rakennettu pääosin 1400-luvulla, mutta vanhimmat osat ovat valmistuneet noin vuonna 1200. Alttarin ympärillä olevat paneelit esittävät kymmentä käskyä, Isä meidän -rukousta ja uskontunnustusta. == Lähteet == Luokka:Englannin kirkot Luokka:Kivikirkot Luokka:Grade I -luokan rakennukset Suffolkissa
Staffordshiren–Worcestershiren kanava

Staffordshiren–Worcestershiren kanava on noin 74 kilometriä pitkä ja 43 sulkua käsittävä kanava, joka yhdistää Trentin–Merseyn kanavan ja Severnjoen toisiinsa. Kanavaan pääsee Severnjoesta Stourportin kaupungissa, josta 31 perättäistä sulkua nostavat veneen noin 89 metrin korkeudelle joen pinnasta. Kanava kulkee tässä korkeudessa noin 16 kilometrin matkan, minkä jälkeen 12 perättäistä sulkua laskevat veneen Trentin–Merseyn kanavan tasolle Great Haywoodin kylässä. == Historia == Kanavan isä oli insinööri James Brindley. Kanavan kaivamisessa käytettiin lähes yksinomaan hakkuja ja lapioita, ja siinä pyrittiin hyödyntämään mahdollisimman tehokkaasti maaston olemassa olevia muotoja Brindleyn suunnitelmien mukaisesti. Kanava vihittiin käyttöön vuonna 1772 ja se menestyi alusta pitäen: sitä pitkin kuljetettiin pääasiassa Cannockista louhittua hiiltä. Kanava ei ollut kuitenkaan ainoastaan teollisuuden käytössä, ja sen varrella toimi enimmillään yli sata vesimyllyä. Kaupallinen liikenne jatkui 1960-luvulle asti. Vuonna 1968 kanavasta tehtiin veneilyreitti ja vuonna 1969 se suojeltiin lailla. == Kanavayhteydet == Kanavasta on seuraavat yhteydet muihin kanaviin: * BCN-kanavaverkostoon Wolverhamptonin Aldersleyssä; * Shropshire Union -kanavaan Wolverhamptonin Oxleyssä; * Stourbridgen kanavaan Stourtonin kylässä. BCN-kanavaverkostoon on päässyt myös Calf Heathin kylästä alkavaa Hathertonin kanavaa pitkin, mutta se on ollut pois käytöstä kunnostustöiden vuoksi. == Lähteet == == Aiheesta muualla == Luokka:Englannin kanavat
Fed Cup 2019

Fed Cup 2019 oli 57:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti Tšekki. Loppuottelussa Ranska voitti Australian. == Maailmanlohko == Osallistuneet joukkueet === Kaavio === == Lähteet == * World Group 2019 === Viitteet === Luokka:Fed Cup Luokka:Vuoden 2019 tennis
Romanian Fed Cup -joukkue

Romanian Fed Cup -joukkue edustaa Romaniaa Fed Cupissa. Se toimii Romanian tennisliiton alaisuudessa. Romania osallistui Fed Cupiin ensimmäisen kerran vuonna 1973. Kaiken kaikkiaan Romania on pelannut 134 maaottelua, joista voittanut 79 ja hävinnyt 55. Romania on päässyt parhaimmillaan välieriin vuonna 2019. == Vuoden 2019 Fed Cupissa pelanneet == * Simona Halep * Monica Niculescu * Irina-Camelia Begu * Mihaela Buzărnescu == Lähteet == Luokka:Fed Cup -joukkueet Fed Cup
Venäjän Fed Cup -joukkue

Venäjän Fed Cup -joukkue edustaa Venäjää Fed Cupissa. Se toimii Venäjän tennisliiton alaisuudessa. Venäjä osallistui Fed Cupiin ensimmäisen kerran vuonna 1968. Kaiken kaikkiaan Venäjä on pelannut 138 maaottelua, joista voittanut 94 ja hävinnyt 44. Mestaruuksia sillä on neljä kappaletta, jotka se on saavuttanut vuosina 2004, 2005, 2007 ja 2008. Vuosina 1968–1991 venäläiset pelaajat edustivat Neuvostoliittoa ja 1992 Itsenäisten valtioiden yhteisöä. == Vuoden 2019 Fed Cupissa pelanneet == * Natalja Vihljantseva * Anastasija Pavljutšenkova * Anastasija Potapova * Margarita Gasparjan * Darja Kasatkina == Lähteet == Luokka:Fed Cup -joukkueet Fed Cup
Tupit

--- Tupimies, -nainen ja lapsi Albert Eckhoutin maalauksissa 1640-luvulta. Tupit olivat eteläamerikkalainen intiaanikansa, joka asutti suuria alueita Amazonin eteläpuolella. Heitä eli Amazonin suusta Río de la Plataan asti niin rannikolla kuin sisämaassakin. Tupit puhuivat tupi-kieliä. Tupit kaskiviljelivät sademetsää ja kasvattivat maniokkia, bataattia, maissia, papuja, pähkinöitä, puuvillaa ja väriaineita. He söivät myös kilpikonnia ja niiden munia, kalastivat sekä pyydystivät jokinisäkkäitä kanooteistaan nuolilla ja harppuunoilla. Tupien yhteiskunnat koostuivat laajennetuista perheistä, joihin kuuluivat vanhemmat sekä lapset perheineen. Joillain tupeilla oli klaanijärjestelmä. Amazonin alajuoksulla ja rannikolla tupit saattoivat asua tuhansien asukkaiden paalukylissä. Nämä kylät kävivät alituiseen sotia toisiaan vastaan ja joskus kiduttivat ja söivät vihollisiaan. Tupien uskonto oli etupäässä shamanistinen, eikä kylissä järjestetty juurikaan uskonnollisia seremonioita. ==Lähteet== == Aiheesta muualla == Luokka:Etelä- Amerikan alkuperäiskansat
Tynglax

Tynglax on entinen kylä Dragsfjärdissä, nykyisessä Kemiönsaaren kunnassa. Kylä sijaitsi Dragsfjärdin itälaidalla Galtarbyvikenin rannalla. Kylän rakennuskanta on yhä jäljellä, mutta maarekisterissä kylä liitettiin osaksi Hertsbölen kylää vuonna 1922. Tynglaxin yhdinaluetta on Tynglaxin tila ja sen ympäristö. Alue on harvaan asuttu ja mäkinen. Tasaisemmat alueet on muutettu peltomaaksi. Kylän merenranta-alueella on kesäasutusta ja alueelle suunnitellaan laajamuotoisemman vapaa-ajan asutuksen kehittämistä. Tynglax on vanha Dragsfjärdin maarekisterikylä, jossa oli kaksi kantatilaa. Molemmat tilat päätyivät Taalintehtaan ruukin omistukseen 1700-luvulla ja lopulta ruukille kuuluneen Hertsbölen tilan kanssa yhteisviljelyyn 1800-luvulla. Tynglaxin maarekisterikylä lakkautettiin 1922 ja kylän maat yhdistettiin Hertsbölen kylään. Joissakin kartoissa alueella lukeekin Hertsböle och Tynglax. ==Lähteet== Luokka:Dragsfjärdin kylät
Etelä-Afrikan Fed Cup -joukkue

Etelä-Afrikan Fed Cup -joukkue edustaa Etelä-Afrikkaa Fed Cupissa. Se toimii Etelä-Afrikan tennisliiton alaisuudessa. Etelä-Afrikka osallistui Fed Cupiin ensimmäisen kerran vuonna 1963. Kaiken kaikkiaan Etelä-Afrikka on pelannut 146 maaottelua, joista voittanut 86 ja hävinnyt 60. Mestaruuksia sillä on yksi kappale, jonka se saavutti vuonna 1972. == Vuoden 2019 Fed Cupissa pelanneet == * Chanel Simmonds * Madrie Le Roux * Imaan Hassim * Theresa Alison Van Zyl * Zani Barnard == Lähteet == Luokka:Fed Cup -joukkueet Fed Cup
Ison-Britannian Fed Cup -joukkue

Ison-Britannian Fed Cup -joukkue edustaa Yhdistynyttä kuningaskuntaa Fed Cupissa. Se toimii Britannian tennisliiton alaisuudessa. Iso-Britannia osallistui Fed Cupiin ensimmäisen kerran vuonna 1963. Kaiken kaikkiaan Iso- Britannia on pelannut 209 maaottelua, joista voittanut 136 ja hävinnyt 73. Loppuottelun häviävänä osapuolena Iso-Britannia on ollut neljästi vuosina 1967, 1970, 1972 ja 1981. == Vuoden 2019 Fed Cupissa pelanneet == * Johanna Konta * Katie Boulter * Harriet Dart * Katie Swan == Lähteet == Luokka:Fed Cup -joukkueet Fed Cup
Muumiojauhe

Muumiojauhe ( tai ) oli erityisesti keskiajalla suosittu uskomuslääke, jota valmistettiin jauhetuista egyptiläisistä muumioista. Muinaisilla muumioilla uskottiin olevan ihmeellisiä parantavia vaikutuksia useisiin sairauksiin. Eläinten ja ihmisten muumioista valmistettu jauhe oli suosittua Lähi-idässä ja Euroopassa aina 1900-luvun alkuvuosiin saakka. Muumiojauhetta käytettiin esimerkiksi mahahaavan ja päänsäryn hoitoon, ja myös paiseita hoidettiin muumiojauhekääreillä. Palsamoituja ruumiita saatiin Egyptistä, jossa haudanryöstäjät kaivoivat niitä esiin ja myivät ne. Kaikki muumiot eivät suinkaan olleet faaraoiden ajalta, vaan muumiojauhetta valmistettiin tuoreemmistakin kuolleista, kuten kerjäläisten, spitaalisten ja ruttoihin kuolleiden ruumiista, tai suoraan huijattiin minkä tahansa muun sopivalta näyttävän jauheen sisältävän muumiota. Osan muumiojauheista on kuitenkin modernein analyysimenetelmin todistettu sisältävän aidoista muumioista peräisin olevia ihmisen jäänteitä. Todennäköisesti Suomeen saakka saapuneet muumiojauheet eivät olleet aidoista muumioista, vaan olivat mitä tahansa bitumin kaltaista tahmeaa jauhoa, millä hyväuskoisia sairaita sitten erehdytettiin. Muumiolääkkeen nimiin vannoivat mm. Francis Bacon, Robert Boyle ja vielä 1800-luvun loppupuolella Leo Tolstoi. Epäilijöitä oli vähemmän. Michel de Montaigne leimasi muumioiden käytön kannibalismiksi. Zedlerin yleistietosanakirja 1730-luvulta melkeinpä väittää muumiojauhoa plaseboksi toteamalla: “Antaa heidän uskoa siihen jotka haluavat ja pystyvät.” Saksalainen lääkeyritys Merck mainosti vuoden 1912 tuoteluettelossaan “Mumia vera aegypticaa niin pitkään kuin varastoa on.” Vieläkin myöhemmin vuonna 1924 kilogramma muumiojauhetta maksoi 12 kultamarkkaa Firma E. Merck Darmstadtin hinnastossa. == Lähteet == Luokka:Lääketieteen historia Luokka:Kannibalismi
Pelaajakauppa

Pelaajakauppa on ilmiö ammattilaisurheilussa, jossa urheiluseura ostaa pelaajan toisesta seurasta tai myy pelaajan toiseen seuraan. Vastineeksi toinen seura voi saada rahaa, toisen pelaajan tai varaustilaisuuden varausvuoron. Ensimmäinen pelaajakauppa nähtiin baseballissa vuonna 1886. Sittemmin pelaajakaupat ovat vakiintuneet pohjoisamerikkalaisessa ammattilaisurheilussa normaaliksi tavaksi rakentaa joukkuetta. Nykyään etenkin jääkiekossa ja jalkapallossa pelaajakauppoja tehdään kaikkialla maailmassa. Kaupantekoon on luotu myös sääntöjä ja reunaehtoja. Useissa sarjoissa on pelaajasiirtojen takaraja, jonka jälkeen joukkue ei voi tehdä enää pelaajakauppoja. Tällä estetään joukkuetta tuomasta kauden lopun ratkaisupeleihin uusia pelaajia. Pelaaja itse ei voi hirveästi vaikuttaa pelaajakauppaan, ellei hänellä ole pelaajasopimuksessa kaupan kieltävää pykälää. ==Lähteet== Luokka:Urheilutermit
Perfetti Van Melle

Perfetti Van Melle Group B.V. on alankomaalainen yksityinen makeisvalmistaja, jolla on tehtaita monessa maassa. Sen alaisuuteen kuuluvat makeismerkit, kuten Mentos, Chupa Chups ja Albenliebe. Alaisuudessa on lähes 40 yritystä. Perfetti Van Melle syntyi vuonna 2001 italialaisen Perfettin ja alankomaalaisen Van Mellen fuusioitumisessa. Yhdistyksen päätoimisto on Amsterdamissa. == Lähteet == Luokka:Makeisvalmistajat Luokka:Alankomaalaiset yritykset
Marseljeesi (elokuva)

Marseljeesi (La Marseillaise) on Jean Renoirin ohjaama ranskalainen elokuva, joka sai ensi-iltansa vuonna 1938. Se sijoittuu Ranskan vallankumoukseen 1792, ja se seuraa vapaaehtoisia, jotka pyrkivät pääsemään Marseillesta Pariisiin liittyäkseen Reinin armeijaan. Marseljeesin tuotti kansallinen Confédération générale du travail -ammattiliitto. Renoir ei ollut ikinä Ranskan kommunistisen puolueen jäsen, mutta hän toimi aktiivisesti Kansanrintamassa. Marseljeesi onkin periaatteessa aikalaiskommentaari Ranskan kansanrintaman noususta, vaikka tapahtumat ovatkin sijoitettu Ranskan vallankumoukseen. Marseljeesi oli Renoirin uran suurimpia floppeja. Vasemmistolaiset kommentoijat ottivat sen vastaan laimeasti ja oikeistolaiset vihamielisesti. Lippuluukuilla se keräsi yleisöä vaisusti, eikä sen vastaanotto ollut kummoinen myöskään uusintajulkaisun yhteydessä vuonna 1968. == Lähteet == Luokka:Ranskalaiset draamaelokuvat Luokka:Vuoden 1938 ranskalaiset elokuvat Luokka:Jean Renoirin ohjaamat elokuvat Luokka:Ranskalaiset historialliset elokuvat
Sikuri (Ikaalinen)

Sikuri on kylä Ikaalisten kaupungissa Pirkanmaan maakunnassa. Sikurin etäisyys Ikaalisten kirkolta on noin kuusi kilometriä Tampereen suuntaan. Sikurin naapurikylät ovat Sarkkila ja Kolkko sekä etelässä Hämeenkyrön Urjaisten kylään. Vuoden 1540 maakirjassa Sikurin kylässä mainitaan neljä taloa: Vähätalo, Joukahainen, Sikuri eli Sikurila sekä Isotalo. Näistä kaksi häviää 1600-luvulle tultaessa. Kylän nimi saattaa juontaa juurensa Sigfrid-nimisestä isännästä. Isotaloa asui sen niminen isäntä vuosina 1540–1543. 1800-luvulle tultaessa Vähätalo on säilynyt jakamattomana ja Isotalo on jaettu kahtia. Isotalon nimen saanut puolikas tunnetaan myöhemmin nimellä Keskitalo eli Keskinen ja Alanentalo muuttuu myöhemmin jälleen Isotaloksi. Kovelahden Isotalon ensimmäinen tunnettu isäntä vuonna 1564 oli nimeltään Simon Sikuri. ==Lähteet== * * Luokka:Ikaalisten kylät
Houghtonin piirikunta

Houghtonin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 37 361 vuonna 2020 ja sen pinta-ala on 3 890 neliökilometriä. Piirikunnan hallintokeskus Houghton on myös sen suurin kaupunki. Piirikunta on saanut nimensä Douglass Houghtonilta. == Asukkaat == Vuonna 2020 Houghtonin piirikunnan 37 361 asukkaasta valkoisia oli 93,5 %, aasialaisia 3,0 % ja mustia 0,9 %. Vuonna 2019 6,3 % asukkaista puhui kotonaan jotain muuta kieltä kuin englantia ja 4,5 % asukkaista oli syntynyt ulkomailla. == Kuvia piirikunnasta == Tiedosto:Houghton County Courthouse 2.jpg|Piirikunnan oikeustalo. Tiedosto:Downtown Hougton MI.JPG|Houghtonin kaupungin keskustaa. == Lähteet == == Aiheesta muualla == Luokka:Michiganin piirikunnat
Nyen piirikunta

Nyen piirikunta () on Yhdysvaltojen Nevadan osavaltiossa sijaitseva piirikunta. Sen väkiluku oli 44 202 vuonna 2017 ja sen pinta-ala on 47 135 neliökilometriä. Piirikunnan hallintokeskus on Tonopahin väestönlaskennassa asuinalueeksi määritelty paikka ja suurin asutuskeskus on Pahrump. Nye on pinta-alaltaan manner-Yhdysvaltain (Alaska poissuljettuna) kolmanneksi suurin piirikunta. == Väestö == Piirikunnan asukkaista 77,3 prosenttia on valkoisia, 14,1 prosenttia latinalaisamerikkalaisia ja 2,93 prosenttia mustia. 10,8 prosenttia puhuu myös muita kieliä kuin englantia. 96,2 prosenttia asukkaista on Yhdysvaltain kansalaisia. Piirikunnan väestön keski-ikä on 51,2 vuotta. ==Kuvia piirikunnasta== Tiedosto:Nye County Nevada Courthouse.jpg|Piirikunnan oikeustalo. Tiedosto:2017 Reveille Wild Horse Release, central NV.jpg|Villihevosia piirikunnassa. ==Lähteet== == Aiheesta muualla == Luokka:Nevadan piirikunnat
Kolkko (kylä)

Kolkko on kylä Ikaalisten kaupungissa Pirkanmaan maakunnassa. Se sijaitsee Kyrösjärveen pistävällä niemimaalla. Sen naapurikylä on Sikuri. Niemen kärjessä sijaitsee Hämeenkyrön Pappilalle kuuluva Kontusaari. Sen erottaa mantereesta kapea, osin umpeen kuroutunut Uittamon salmi. Vuoden 1540 maakirjassa Kolkon kylän muodosti saman niminen yksinäistalo. Se jaettiin kahtia 1680-luvulla kahden veljeksen kesken. Toinen osa toimi Porin rykmentin pataljoonan saarnaajan puustellina eli virkatalona vuosina 1723–1758. Toinen puoli autioitui vuonna 1698 ja se otettiin kruununtaloksi. 1707 talon sai asuttavakseen furiiri Gustav Yxe. Noin vuonna 1800 Kolkon kaksi taloa saivat nimet Niemi ja Esko. Suunnilleen samoihin aikoihin talot lunastettiin kruunulta perintötaloiksi. ==Lähteet== * * Luokka:Ikaalisten kylät
Kwaw Ansah

Kwaw Ansah (s. 1945 Agona Swedru, Ghana) oli ghanalainen käsikirjoittaja, näytelmäkirjailija, elokuvaohjaaja, tuottaja ja mainosalan yrittäjä. Hän opiskeli vuosina 1961-1963 Lontoossa Regent Street Polytechnicissa ja sai teatterisuunnittelun diplomin. Tämän jälkeen hän opiskeli Yhdysvalloissa American Academy of Dramatic Artsissa New Yorkissa sekä American Music and Drama Academyssä. Hänellä on ollut vuodesta 1971 oma mainostoimisto Target Advertising Services, joka sittemmin sai nimekseen Target Saachi & Saachi ja on aloitti yhteistyössä kansainvälisen Saachi & Saachi -mainosjätin kanssa. Vuonna 1977 Ansah perusti elokuvien tuotantoyhtiön (Film Africa Limited). Hän on perustanut myös riippumattoman ghanalaisen televisioaseman (TV Africa), jokayhtiöitettiin loppuvuodesta 1995. Hänen ensimmäinen pitkä elokuvansa oli draamakomedia Love Brewed in the African Pot (1980). Siinä Ghanan keskiluokkaisen perheen sisäoppilaitoksessa kasvatettu Aba-tytär rakastuu nuoreen kalastajaperheen poikaan, automekaanikkoon (Joe). Aban liikemiesisä oli suunnitellut jo toisenlaista liittoa tyttärelleen, ja haluaisi irrottautua perinteisistä afrikkalaisista tavoista, eikä suostu osallistumaan tyttärensä häihin, jotka vietettäisiin heimoperinteen mukaisesti. Satiiria, komediaa ja melodraamaa yhdistävä elokuva oli ensimmäinen yksityisesti rahoitettu ghanalainen pitkä elokuva ja saavutti suuren suosion. Ansahin tunnetuimpiin elokuviinsa kuuluu vuoteen 1955 sijoittuva poliittinen draama Heritage Africa (1989), jolle myönnettiin ensimmäisenä englanninkielisen maan elokuvana FESPACO:n pääpalkinto eli Yennengan kultainen ori vuonna 1989. Hän on voittanut myös mainosalalla arvostetun Clio Awards -palkinnon (1989). ==Filmografia== * Love Brewed in the African Pot (1980) * Heritage Africa (1989) * Harvest at 17 (1994) * Crossroads of People, Crossroads of Trade (1994) * The Golden Stool, The Soul of the Asantes (2000) * The Good Old Days: The Love of AA (2010) * The Good Old Days: Papa Lasisi Good Bicycle (2011) * The Good Old Days: Suffering to Lose (2012) * Praising The Lord Plus One (2013) ==Lähteet== ==Aiheesta muualla== * *Heritage Africa -elokuvan traileri (youtube.com) *Heritage Africa (youtube.com) Luokka:Ghanalaiset henkilöt Luokka:Elokuvaohjaajat Luokka:Vuonna 1941 syntyneet Luokka:Elävät henkilöt